title: Nicoya gazaxo
text: Koe Gran Nicoya, tadleyeso arayaxo tiyir trigafo remi mon toloya decitda. Rawopafa joxara nedid da selt ke Nicoya va birtafa seltafa grustara is arayekapa lajupartfir. Viele espanik bak XVI-eafa decemda va Nicoya artlakiyid, pune va yon wid is birtafe bowere is tawamidura aptafa gu andura is yona yamba isu eba trasiyid, i va tulon bara dem jonukafa trocadayafa raba is iara va furotafa roga is raporafa muka ton amidapaf golaf martig.  Remi 1200 tanda, arayafa prostewa ke Nicoya koe Guanacaste arse tickiyir solwifi koeti.